Ο **Τομά Ερτέλ** (Γαλλικά: Thomas Heurtel, Μπέζιερς, 10 Απριλίου 1989) είναι Γάλλος επαγγελματίας διεθνής καλαθοσφαιριστής. Έχει 1,89 μ. ύψος και αγωνίζεται στη θέση του πόιντ γκαρντ στην Ζενίτ Αγίας Πετρούπολης.

Επαγγελματική σταδιοδρομία
--------------------------

### Πρώτα χρόνια (2007–2010)

Ο Ερτέλ ανέβηκε στις τάξεις του γαλλικού συλλόγου Ελάν Μπεαρναί Πω-Λακ-Ορτέζ και έπαιξε στην πρώτη ομάδα του συλλόγου για 2 σεζόν. Την περίοδο 2008–09 κέρδισε το Βραβείο Rising Star της Γαλλικής Λίγκας.

Ένα χρόνο αργότερα, μετά τον υποβιβασμό του Πω-Λακ-Ορτέζ, υπέγραψε με τη γαλλική ΑΣΒΕΛ Βιλερμπάν, αλλά έπαιξε ως δανεικός στην Στρασμπούργκ.

### Ισπανία (2010–2014)

Το καλοκαίρι του 2010, ο Ερτέλ άφησε τη Γαλλία, για να ενταχθεί στον σύλλογο της Ισπανικής Λίγκας, Μεριντιάνο Αλικάντε.

Το 2011, ο Ερτέλ υπέγραψε με την ισπανική Μπασκόνια και μαζί τους έκανε το ντεμπούτο του στο κορυφαίο πανευρωπαϊκό πρωτάθλημα, την Ευρωλίγκα.

### Αναντολού Εφές (2014–2017)

Στις 27 Δεκεμβρίου 2014, λίγο πριν από την έναρξη της φάσης των 16 της σεζόν 2014–15 της Ευρωλίγκας, η Αναντολού Εφές τον αγόρασε από την Μπασκόνια, υπογράφοντας συμβόλαιο μέχρι τον Ιούνιο του 2017 με την τουρκική ομάδα, της τουρκικής Σούπερ Λιγκ Μπάσκετ (BSL ).  Με την Εφές, ο Ερτέλ χρειάστηκε μόλις 2 μήνες για να κερδίσει τον πρώτο του τίτλο σε συλλόγους, καθώς βοήθησε την ομάδα του να κατακτήσει τον τίτλο του Κυπέλλου Τουρκίας. Επιπλέον, ο Ερτέλ αναδείχθηκε MVP του Τελικού Κυπέλλου Τουρκίας. Στην αρχή της επόμενης σεζόν, ο Ερτέλ βοήθησε την Αναντολού Εφές να νικήσει την Καρσίγιακα και να κερδίσει το Κύπελλο Προέδρου Τουρκίας και παράλληλα τον δεύτερο τίτλο του με την Εφές.

Τη σεζόν 2016–17, ο Ερτέλ αναδείχθηκε MVP του μήνα στην Ευρωλίγκα, για πρώτη φορά στην καριέρα του, αφού σημείωσε μέσο όρο 16,7 πόντους και 10,7 ασίστ τον μήνα Φεβρουάριο.

### Μπαρτσελόνα (2017–2021)

 Ο Τομά Ερτέλ με τη Γαλλία στοΕυρωμπάσκετ 2017.
Στις 22 Ιουνίου 2017 ο Ερτέλ υπέγραψε διετές συμβόλαιο με την Μπαρτσελόνα της Λίγκα ACB. Στις 18 Φεβρουαρίου 2018 ο Ερτέλ κέρδισε το Κύπελλο Ισπανίας με τους "μπλαουγκράνα" και αναδείχθηκε MVP του τουρνουά.

Στις 5 Ιουλίου 2019, ο Ερτέλ ανανέωσε το συμβόλαιο του με την Μπαρτσελόνα για 2 ακόμη χρόνια, με οψιόν επέκτασης μέχρι το τέλος της σεζόν 2021–2022.

### Βιλερμπάν (2021)

Στις 24 Φεβρουαρίου 2021, ο Ερτέλ υπέγραψε με την Βιλερμπάν του γαλλικού πρωταθλήματος για το υπόλοιπο της σεζόν. 

### Ρεάλ Μαδρίτης (2021–2022)

Στις 6 Ιουλίου 2021, ο Ερτέλ υπέγραψε μονοετές συμβόλαιο με την Ρεάλ Μαδρίτης της Λίγκα ACB και της Ευρωλίγκα. Αποκλείστηκε στο τελευταίο κομμάτι της σεζόν για πειθαρχικούς λόγους. Στις 29 Ιουνίου 2022, ο Ερτέλ χώρισε επίσημα τους δρόμους του με τον ισπανικό σύλλογο.

### Ζενίτ Αγίας Πετρούπολης (2022-σήμερα)

Στις 21 Σεπτεμβρίου 2022, ανακοινώθηκε ότι συνεχίζει την καριέρα του στη Ζενίτ και στη VTB Λίγκα με τη συμφωνία να είναι για 1+1 σεζόν. Τη σεζόν 2022-23, μέτρησε κατά μέσο όρο 13.5 πόντους (48.5% δίποντα, 40.1% τρίποντα, 79.4% βολές), 2.3 ριμπάουντ, 8.1 ασίστ, 1.1 κλεψίματα και 3.1 λάθη ανά 25’53" σε 45 αγώνες στο πρωτάθλημα της VTB. Στις 14 Ιουλίου 2023, ανανέωσε το συμβόλαιό του μέχρι το 2025.

Σταδιοδρομία στην Εθνική ομάδα
------------------------------

Ο Ερτέλ έπαιξε με τη γαλλική ομάδα κάτω των 20 ετών στο Πρωτάθλημα FIBA Europe Under-20 το 2008 και στο Πρωτάθλημα FIBA Europe Under-20 το 2009, όπου κέρδισε ένα ασημένιο μετάλλιο. Υπήρξε επίσης μέλος της εθνικής ομάδας μπάσκετ της Γαλλίας. Με τη Γαλλία, έπαιξε στο Ευρωμπάσκετ του 2013, όπου κέρδισε το χρυσό μετάλλιο, στο Παγκόσμιο Κύπελλο Μπάσκετ της FIBA του 2014, όπου κέρδισε το χάλκινο μετάλλιο, και στους Θερινούς Ολυμπιακούς Αγώνες του 2016. Αγωνίστηκε επίσης στο Ευρωμπάσκετ του 2017 και του 2022. Τον Σεπτέμβριο του 2022, στο Ευρωμπάσκετ, η ομάδα κατέκτησε το αργυρό μετάλλιο, αφού ηττήθηκε στον τελικό στην Mercedes-Benz Arena του Βερολίνου από την Ισπανία με 88-76. Ο ίδιος στο τουρνουά μέτρησε 10,4 πόντους, 2,4 ριμπάουντ, 7,1 ασίστ και 14,3 στην αξιολόγηση κατά μέσο όρο.

Στατιστικά καριέρας
-------------------

Παραπομπές
----------

1. ↑  Heurtel et Kangur à l'ASVEL (in γαλλική). L'Équipe. 22 July 2009,
2. ↑  Thomas Heurtel, savia nueva para el Meridiano (in ισπανική). Αρχειοθετήθηκε 2011-06-19 στο Wayback Machine. ACB.com 22 July 2010.
3. ↑  Thomas Heurtel, talento rumbo a Vitoria (in ισπανική). Solobasket. June 2011.
4. ↑  Thomas Heurtel se desvincula de Laboral Kutxa Baskonia (in ισπανική); Baskonia, December 27, 2014.
5. ↑  Anadolu Efes Istanbul signs Thomas Heurtel.; Sportando, December 27, 2014.
6. ↑  «Efes beats Fenerbahce to win Turkish Cup, Heurtel named MVP.». *Sportando.com*. 22 February 2015.. Ανακτήθηκε στις 10 June 2015.
7. ↑  Anadolu Efes got the "President’s cup"
8. ↑  Turkish Airlines EuroLeague MVP for February: Thomas Heurtel, Anadolu Efes Istanbul.
9. ↑  «Thomas Heurtel, creativitat i anotació per al Barça Lassa | FC Barcelona» (στα ca-ES). *FC Barcelona*. 22 June 2017.. Ανακτήθηκε στις 22 June 2017.
10. ↑  «Barcelona, Heurtel pen multiyear extension». *EuroLeague.net*. 5 July 2019.. Ανακτήθηκε στις 5 July 2019.
11. ↑  «Thomas Heurtel joins Asvel Villeurbanne» (στα αγγλικά). *Sportando*. February 24, 2021.. Ανακτήθηκε στις February 26, 2021.
12. ↑  «Comunicado Oficial: Heurtel». *Realmadrid.com*. 6 July 2021.. Ανακτήθηκε στις 6 July 2021.
13. ↑  «Επίσημο: Τέλος από Ρεάλ Μαδρίτης ο Ερτέλ». *Eurohoops*. 29 Ιουνίου 2022. Ανακτήθηκε στις 22 Σεπτεμβρίου 2022.
14. ↑  «Ζενίτ: Ανακοίνωσε τον Ερτέλ για δύο χρόνια (vid) | Gazzetta». *www.gazzetta.gr*. Ανακτήθηκε στις 22 Σεπτεμβρίου 2022.
15. ↑  «Ζενίτ: Κράτησε Ερτέλ μέχρι το 2025! (photo)». *Eurohoops*. 14 Ιουλίου 2023. Ανακτήθηκε στις 14 Ιουλίου 2023.
16. ↑  Thomas HEURTEL (FRA).
17. ↑  «Ισπανία – Γαλλία: (Cojo) να' τοι, να' τοι οι Πρωταθλητές! (videos)». *Eurohoops*. 18 Σεπτεμβρίου 2022. Ανακτήθηκε στις 18 Σεπτεμβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τομά Ερτέλ** |

* Thomas Heurtel στο acb.com (in Spanish)
* Thomas Heurtel στο eurobasket.com
* Ο Thomas Heurtel στο euroleague.net
* Thomas Αρχειοθετήθηκε 2017-08-18 στο Wayback Machine. Heurtel στο draftexpress.com
* Thomas Heurtel στο fiba.com (αρχείο)
* Τομά Ερτέλ στο Twitter